open-index/open-wikipedia-markdown huggingface dataset:
Малахиј

right|185px|thumb|Малахиј

**Свети пророк Малахиј** — последен од пророците во Стариот завет.

Бил роден по враќањето на Евреите од вавилонското ропство. Бил со необично убаво лице. Според преданието, народот го викал ,,*ангел*”, можеби поради неговата надворешна убавина или заради неговата духовна или дружење со ангелот Божји. Честопати зборувал со ангелот лице в лице. Кога тоа се случувало и некои други од присутните слушале ангелски глас, но не биле достојни да го видат лицето ангелско. Она што ангелот му го јавувал, младиот пророк тоа и го пророкувал. Им викал на неблагодарниот Израил и на свештениците во беззаконие. На 500 години пред Исус, јасно ја прорекол појавата и службата на Јован Крстител. Но, главно, тој e пророк за денот на Страшниот суд. се претставил пред Бога уште млад и по него повеќе немало пророци во Израилот сè до Јован Крстител..

## Наводи

Категорија:Светци од Стариот завет
Категорија:Библиски пророци
Средни Рудни Планини (округ)

**Средни Рудни Планини** () — поранешен округ во сојузната покраина Саксонија, Германија. Се граничел со (од запад надесно) окрузите Анаберг, Штолберг, слободниот град Кемниц и округот Фрајберг. На југ се граничел со Чешка (Карловарски крај).

## Историја

Округот бил создаден во 1994 година со спојување на поранешните окрузи Мариенберг и Чопау. На 1 август 2008 година бил споен во новиот округ Рудни Планини.

## Географија

Округот се наоѓал на Рудните Планини (*Erzgebirge*). Највисоката точка е 891 метар високиот Хиртштајн (*Hirtstein*), додека најниската точка со 305 метри се наоѓа во Вичдорф. 40% од округот е покриен со шуми.

## Грб

## Градови и општини

## Надворешни врски
* Службена страница 
* Туристичка страница 

Категорија:Поранешни окрузи во Саксонија
Категорија:Рудни Планини
Михеј

150px|десно
**Михеј** — современик на пророкот Свети Илија. На опакиот цар Ахав му прорекол дека тој ќе загине во борбата со Асирците (1. Цар. 22; II Дневн. 18). Сè прорекувал усно, ништо не пишувал. Меѓутоа, друг Михеј бил оној кој го прорекол раѓањето на Исус во Витлеем и кој јанапишал книгата на пророштвата.

## Наводи


Категорија:Светци од Стариот завет
Категорија:Библиски пророци
Теопемт и Теона

мини|Теопемт и Теона
**Теопемт и Теона** - христијански светци.

Кога Диоклецијан го објавил гонењето на христијаните, епископот Теопемт Никомидиски бил првиот којшто пострадал. Тој бил изведен пред царот и царот му се заканил со смртна казна, ако не се одрече од христијанството. На оваа закана, храбриот епископ му одговорил на царот: “*Стои напишано: не плашете се од оние кои го убиваат телото, а душата не можат да ја убијат. Ти, цару, имаш власт над моето тело, прави со него што ќе сакаш*”.

Според христијанското верување, тој бил многу тепан, мачен со глад и истоштуван на разни начини. Најпосле, царот повикал некој маѓесник Теона. Теона растворил во водата најсилен отров и му дал на Теопемт да го испие. Теопемт ја прекрстил чашата и го испил отровот. Откако Теона видел дека неговиот отров не му наштетил на Теопемт, се свртел кон царот и извикал: “*И јас сум христијанин и Му се поклонуван на Распнатиот*”. Двајцата биле осудени на смрт: Теопемт бил со меч исечен, а Теона жив во земјата го закопале во 298 година.

## Наводи

Категорија:Христијански светци од 3 век
Категорија:Христијански маченици од 4 век
Парк Жи-Сунг

**Парк Жи-Сунг** (Hangul: ; Hanja: ; ; роден на 25 февруари 1981) — поранешен Јужнокорејски фудбалер, кој играл како играч од средниот ред за англискиот клубМанчестер Јунајтеди, моментално амбасадор на клубот од Олд Трафорд. Тој исто така бил капитен на Јужно Корејската репрезентација сè до неговото повлекување од репрезентативниот фудбал. Тој е најтрофејниот азиски фудбалер во историјата, како прв Азиски играч што ја освоил титулата во Лигата на Шампионите и прв азиски играч кој играл во финалето од Лига на шампионите.

Парк ја започнал својата фудбалска кариера во родната Јужна Кореја и играл за Мијонги универзитет тимот тим пред да се пресели во Јапонија да игра за Кјото Прпл Санга. По заминувањето на селекторот на репрезентацијата на Јужна Кореја, Гус Хидинк, кој се вратил во Холандија да го преземе ПСВ Ајндховен, Парк заминал во холандскиот тим исто така, една година подоцна. По достигнуваето на ПСВ до полуфиналето на Лигата на Шампионите, талентот на Парк бил увиден од страна на менаџерот на Манчестер Јунајтед Алекс Фергусон и тој потпишал со него за одредена цена од околу £ 4.000.000 во јули 2005 година . Од тогаш, Парк е освојувач на Премиер лигата четири пати и ја има освоено Лигата на Шампионите и ФИФА Светското Клупско првенство. Парк бил способен да игра насекаде во средниот ред и бил познат по неговото исклучително фитнес ниво, дисциплина, работна етика и феноменалното движење без топка.

Како член на репрезентацијата на Јужна Кореја, Парк одиграл 100 меча и постигнал 13 голови, бил член на тимот кој завршил четврти на Светското Првенство во 2002. Тој, исто ја претставувал неговата нација на Светското Првенство во 2006 и бил капитен на Светското Првенство во 2010. Парк постигнал во сите три последователни турнири (првиот јужнокорејски и само вториот азиски играч кој успеал да го стори тоа) и во моментов е водечки  стрелец на Азија на сите времиња на Светските првенства со три гола, заедно со неговиот сонародник Ан Јунг-Хван, и репрезентативецот на Саудиска Арабија, Сами Ал-Џабер. По Азискиот куп 2011, на 31 јануари 2011 година, Парк најави дека ќе се повлече од репрезентативниот фудбал на прес-конференцијата.

На 23 февруари 2012 Парк ја носел капитенската лента на Манчестер Јунајтед за првпат во својата кариера во мечот со Ајакс во Лига Европа.

## Титули

### ПСВ Ајндховен

Ередивизија                    : 2002/03, 2004/05

КНВБ Куп                       : 2004/05

### Манчестер Јунајтед

Премиер лига                   : 2006/07, 2007/08, 2008/09, 2010/11

Лига на Шампиони               : 2007/08

Лига куп                       : 2005/06, 2008/09, 2009/10,

ФА Комјунити Шилд              : 2010, 2011

ФИФА Светско Клупско првенство : 2008

## Надворешни врски
*Profile на ManUtd.com
*Профил на Премиер лига

Категорија:Живи луѓе
Категорија:Јужнокорејски фудбалери
Категорија:Луѓе од Сеул
Категорија:Фудбалери на ФК Манчестер Јунајтед
Категорија:Фудбалери на ФК ПСВ Ајндховен
Категорија:Фудбалери од Премиер Лига
Категорија:Фудбалери на Светско првенство 2002
Категорија:Фудбалери на Светско првенство 2006
Категорија:Фудбалери на Светско првенство 2010
Аполинарија

**Аполинарија** била ќерка на Антимиј, намесникот на малолетниот цар Теодосиј II. Таа му била постарата ќерка, додека помладата била безумна. Аполинарија не сакала да се мажи, туку и се оддалечила во пустина. Во машка облека и под машко име *доротеј*, таа се населила во машки манастир, каде што се подвизувала вознесувајќи го својот дух непрестајно кон Бога и зборувајќи со љубов кон својот Творец. Некој го посоветувал царскиот намесник Антимиј да ја испрати својата безумна ќерка кај пустиниците да ѝ прочитаат молитва.

Така, според преданието, се случило својата безумна сестра да ја исцели постарата сестра со силната молитва. Кога Аполинарија умрела, се открила тајната дека таа не e машко туку женско. Мажествената храброст на оваа света девица останала како пример и поттик низ вековите на многумина, кои мислеле за своето спасение. Починала во 470 година.

## Наводи

Категорија:Византиски светци
Категорија:Христијански светци од 5 век
Георгиј Хозевит

**Георгиј Хозевит** е христијански светец.

се подвизувал во 7 век во хозевитскиот манастир, на патот од Ерусалим за Ерихон каде што порано се подвизувал преп. Јован Хозевит..

## Наводи

Категорија:Христијански светци од 7 век
Јулијан и Василиса

**Јулијан и Василиса** потекнувале од богати семејства. Иако венчани во брак, тие се заветиле дека ќе живеат девствено како брат и сестра. Го раздале својот имот на сиромаси и се змонашиле. Јулијан основал машки мнастир, а Василиса женски. Јулијан имал околу 10 000 монаси, а Василиса до 1 000 монахињи. За време на прогоните на Диоклецијан, Василиса според христијанското предание му се молела на Господ да ниедна од нејзините монахињи да не се исплаши од маките и да не отстапи од христијанската вера. Господ ја слушнал молитвата и во период од 6 месеци ги зел кај себе сите монахињи со ред и на крајот и нивната игуменија Василиса. Пред смртта, Василиса имала видување на своите сестри од оној свет: *сите се појавиле весели и радосни како Божјите ангели и ја повикувале својата ѝ духовна мајка што побрзо да им се придружи*.

Јулијановиот манастир, пак, бил изгорен до темели од неговите мачители, а Јулијан бил мачен со најтешки маки и потоа бил убиен. Заедно со Јулијан биле исечени: синот и жената на мачителот Маркијан, Келасиј и Марионила, кои гледајќи го јунаштвото на Јулијан во издржувањето на големите маки, и самите го примиле христијанството.

## Наводи

## Надворешни врски

*Catholic Encyclopedia: ''Sts. Julian and Basilissa''
*St. Basilissa 
*St. Julian 
*Kevin Kiernan, Odd Couples in Ælfric's ''Julian and Basilissa'' in British Library Cotton MS Otho B. x
*Julian, Basilissa, Antony, Anastasius and Companions 
*"Saints Marcianilla, Celsus, and Basilissa"  in *Christian Iconography*

Категорија:Христијански маченици од 4 век
Категорија:Христијански светци од 4 век
Категорија:Римјани од 4 век
Категорија:Родени во непозната година
Категорија:Починати во 304 година
Синклитикија Александриска

**Синклитикија Александриска** — христијанска светица по потекло од Македонија. Во продолжение на нејзиното житие свети Атанасиј ја споменува Македонија како земја на нејзиното потекло. Тој пишува дека семејството на света Синклитикија се преселило од Македонија во египетскиот град Александрија, кој бил основан од Александар Македонски.

Света Синклитикија имала уште една сестра и двајца браќа, но едниот брат умрел како дете, а другиот на 25 годишна возраст, непосредно пред својата свадба.

Како богата, убава и угледна девојка имала многу додворувачи кои ја барале, но таа сите ги одбила и се оддалечила од родителската куќа, отишла во манастир. Во најголема воздржаност, бдеење и молитвап оживеала до 80 година. Нејзините поуки за монахињите од секогаш се сметани како духовен бисер, бидејќи оваа праведничка не дошла до високата мудрост преку книги, туку преку страдање, мака, деноноќно размислување и духовно општење со возвишениот божествен свет. Починала во 350 година. Св. Синклитикија, помеѓу останатото, говорела: “*...ако e време на пост, немој да се откажуваш од постот, иако си болен, бидејќи, еве, и тие што непостат, страдаат од иста болест*”. Уште велела: “*Како што откриеното богатство брзо се разграбува,така и добродетелта кога се разгласува, се помрачува и се губи*”.

За животот на света Синклитикија постојат повеќе податоци благодарение на свети Атанасиј Велики (293 - 373 година), кој го запишал нејзиното житие. Ова житие е застапено во книгата со негови дела објавена во Мигна 1488 година. Посебна вредност во ова житие имаат зачуваните мудри мисли и поуки што света Синклитикија ги упатувала до христијаните. Откако починале нејзините родители, света Синклитикија ја зела со себе и својата сестра, која била слепа. Тие се населиле надвор од градот, откако претходно го распродале целото свое богатство, а парите им ги раздале на сиромашните. Тогаш света Синклитикија си ја исекла косата со што го симнала од себе и последниот женски украс. Така таа била целосно подготвена да се подвизува, иако уште во својот дом била навикната на подвизи.

Нејзиниот празник се слави на 5 јануари (стар стил), односно на 18 јануари (нов стил).

## Наводи

## Надворешни врски

* Преподобната мајка Синклитикија — портал „Денови“ 

Категорија:Македонски светци
Категорија:Православни светци
Категорија:Англикански светци
Категорија:Христијански светци од 4 век
Категорија:Пустиници
Категорија:Светици
Домника Цариградска

200px|мини|Домника Цариградска
**Домника Цариградска** е христијански светец.

За време на царот Теодосиј II, како некрстена дошла од Картагина во Цариград со уште 4 девојки. Ги крстил патријархот Макариј Цариградски и ги благословил да живеат како инокини. Св. домника се предала на подвигот со голема ревност и во таа ревност не слабеела сè до смртта во длабоката старост. Починала во 474 година.

Во православната црква нејзиниот ден се слави на 8 јануари.

## Наводи

Категорија:Христијански светци од 5 век
Григориј (охридски епископ)

**Свети Григориј Охридски** е христијански светец и епископ Охридски.

Благoчестив учител и пастир на Христoвотo стадo. се упoкoил во 1012 година. Во еден натпис во црквата “Св. Софија” во Охрид се нарекува “*Григориј премудриот*”.

Во православната црква неговиот ден се слави на 8 јануари.

## Наводи

Категорија:Христијански светци од 11 век
Категорија:Македонски светци
Категорија:Православни светци
Свети Полиевкт

**Полиевкт** е христијански маченик и светец од 3 век.

Еден од првите христијански маченици во ерменскиот град Малетина бил Полиевкт кој пострадал во 259 година, за време на римскиот цар Валеријан. Во тој град живееле двајца пријатели. Според преданието, во тој град живееле двајцата пријатели офицери Неарх и Полиевкт. Неарх бил крстен а Полиевкт некрстен. Кога излегла заповедта на царот за гонење на христијаните, Неарх се подготвувал за смртта, но бил во голема тага што не успеал да го преведе својот другар Полиевкт во православната вера. Кога Полиевкт ја дознал причината за тагата на Неарх, му ветил дека ќе премине во верата.

Утредента, тој му го раскажал својот сон: му се јавил самиот Господ во светлина, го симнал од него старото облекло и го облекол во ново, пресветло, седнувајќи го во седло на крилест коњ. Потоа Полиевкт отишол во градот, ја искинал царската заповед за мачењето на христијаните и искршил многу идолски статуи. За тоа бил мачен и осуден на смрт. Кога бил изведен на губилиштето, тој го здогледал Неарха во толпата од народ и радосно мувикнал: “*Спасувај се, мој драг другару! сети се на заветот на љубовта што e утврден меѓу нас*!” И Неарх подоцна завршил како маченик, во оган.

Во православната црква нејзиниот ден се слави на 9 јануари.

## Наводи

Категорија:Ерменски светци
Категорија:Римокатолички светци од Ерменија
Категорија:Римокатолички светци од Анадолија
Категорија:Светци од Анадолија
Категорија:Христијански маченици од 3 век
Категорија:Родени во непозната година
Категорија:Воени светци
Категорија:Христијански светци од 3 век
ОУ „Невена Георгиева - Дуња“

Ова е список на училишта кои го носат името на македонската хероина од втората светска војна, Невена Георгиева - Дуња:

*ОУ „Невена Георгиева - Дуња“ - се наоѓа во скопската населба Кисела Вода;
*ОУ „Невена Георгиева - Дуња“ - се наоѓа во велешкото село Нежилово;
Зајфен

мини|лево|Црква во Зајфен

**Зајфен** () — град во округот Рудни Планини, кој е сместен во јужниот дел на Саксонија во Германија. Најраните спомнувања на градот се од 1324, кои се однесуваат на „Cynsifen“.

Зајфен е вгнезден во срцето на Рудните Планини, кои се познати по многуте божиќни традиции. Како се намалувале резервите на среброто и калајот, поранешните рудари морале да пронаоѓаат нови начини за да ги прехранат своите семејства. Како дополнување на ткаењето и чипката, жителите се свртеле кон резбата. Во Рудните Планини се прават најразлични видови на божиќни украси. Зајфен е центарот на дрвната индустрија за играчки.

## Историја

мини|лево|Панорама
мини|лево|Музеј за играчки
мини|лево|Типична куќа

Историјата на Зајфен започнала, кога биле отворени во округот, пред 700 години. Со затворањето на рудниците во областа, Зајфен се свртел кон производство на дрвени играчки како средство за економски опстанок. Во 1699, жителот на Зајфен Јохан Фридрих Химан ги однел играчките на Зајфен на пазар во Нирнберг. Нирнберг бил пазар за дистрибуција на играчките за поголемиот дел на Европа во тоа време. Зајфен бил во можност да избие на овој пазар за играчки поради два фактори. Прво, ниската цена на животот и економската депресија на Рудните Планини дозволиле многу пониски цени отколку остатокот од европските производители на нирнбершкиот пазар. Второ, високиот квалитет на играчките, кои се произведувале во Зајфен.

## Технолошки развој

Големиот развој во производството на играчки започнал на Рудните Планини. Новите методи, обично користени за правење на дрвени животни, дозволувале поголема прецизност и квалитет за многу помалку време, отколку што требало за изработка на целиот дел. Во 1890 била променета извозната царина од базирање на вредност, на тежина. Ова значело дека дрвените играчки сега биле многу поскапи да се купат сегаде, освен во германската држава Саксонија. Храбрите производители од Зајфен развиле минијатурни играчки во кибрити. Оваа орнаментна големина била многу мала, па можела да биде извезувана евтино. Се користеле многу делови и се правеле многу детали. Музејот за играчки во Рудните Планини е меѓународно познат музеј за играчки, кој прикажува голема збирка на типични дрвени играчки од Рудните Планини и слични предмети.

## Наводи

## Надворешни врски

* Официјална страница  
* Музеј за играчки во Зајфен 
* Статија за германски град на играчките
* Портал со различни погледи на градот и временски карти за Зајфен (германски)

Категорија:Рудни Планини (округ)
Серхио Торес

**Серхио Раул Торес** (роден на 8 Ноември, 1983 година) — аргентински професионален фудбалер кој игра за Кроули Таун. Тој пристигна од Питерборо во јули 2010 година. Тој поседува италијански пасош, затоа што неговата баба била италијанка. Тој претходно играл во неговата татковина Аргентина, како и за Беисингстоук и Викомб.

## Животопис
### Ран живот и почеток на кариера

Тој ја започнал својата кариера во аргентинскиот мал клуб Банфиелд де Маре дел Плата, но по две сезони тој одлучил да го напушти клубот и да продолжи со работа во фабриката на татко му. Но подоцна, бидејќи му недостига фудбалот решава да замине во Англија во 2004 година со цел да пронајде клуб. Тој доаѓа на проби во Брајтон на две недели, но луѓето во тимот не се премногу импресионирани од него па така можноста за трансфер му пропаѓа. Иако Албион не покажал интерес кон него, тој не се откажува и доаѓа во тимот на Беисингстоук подоцна истата година. Додека е во Беисингстоук, Торес исто така работи во фабрика за производство на ракавици, со цел да се заработи за живот, како би можел да го исполни сонот и да стане познат фудбалер.

### Викомб Вондерерс

Во јули 2005 година Бесингстоук одигра пријателски натпревар пред стартот на сезоната со Викомб Вондерерс, при што Торес го импресионира нивниот менаџер Џон Горман и му беше понуден две-годишен договор.

### Питерборо Јунајтед

Во јули 2008 година, Торес потпишува за Питерборо за сума од £ 100,000, а со тоа Торес се движи едно ниво нагоре во својата кариера играјќи за тим од Лига еден.

Тој беше ставен на трансфер списокот на клубот по нивна промоција во Чемпионшип лигата. Торес замина во Линколн Сити на позајмица од еден месец на 17 септември 2009 година.

### Кроули Таун

Во јули 2010 година, Торес му се приклучи на тимот од Конференцијата, Кроули Таун на две-годишен договор. Сумата на трансферот не беше објавена, но има некој информации дека била околу £ 100,000 со што тој станува најскапиот трансфер во историјата на клубот.

## Наводи

## Надворешни врски
*Профил на soccerway.com

Категорија:Фудбалери на ФК Питерборо
Категорија:Фудбалери на ФК Кроули Таун
Категорија:Живи луѓе
Категорија:Аргентински фудбалери
Категорија:Родени во 1981 година
Норвудскиот градежник

**„Норвудски градежник“** или **Авантурата на Норвудскиот градежник** (англиски: *The Adventure of the Norwood Builder*) е една од 56-те раскази за Шерлок Холмс напишана од Сер Артур Конан Дојл. „Норвудскиот градежник“ е вториот расказ од збирката Враќањето на Шерлок Холмс. Расказот е исдаден во 1903 година во списанието The Strand, а илустрациите се од Сидни Пеџет.

## Кратко сиже
Норвудскиот градежник е Џонас Олдакри, 52 годинишен ерген кој исчезнал од неговата куќа, кога во меѓу време, во неговиот двор избувнал пожар. Во неговиот кревет не спиел никој, неговиот сеф бил отворен, документите биле расфрлени, имало знаци на насилство, како и крв на еден бастун. Бастунот бил од помладиот правник Џон Мекфарлејн, кој го посетил исчезнатиот во ноќта на исчезнувањето. Правникот бил осомничен за вмешаност во случајот, и самиот тој го посетува Шерлок Холмс со замисла да побара совет и помош од славниот и успешен детектив.


Image:The Adventure of the Norwood Builder 01.jpg|Мекфарлејн го посетува Шерлок Холмс.
Image:The Adventure of the Norwood Builder 06.jpg|Холмс го истерува Олдакри.



## Наводи

## Поврзано
* Враќањето на Шерлок Холмс
* Шерлок Холмс
* Д-р Вотсон
* Артур Конан Дојл

## Надворешни врски
* Норвудскиот градежник на Викиизвор на англиски јазик.
* Стара англиска карта на Норвуд 

Категорија:Враќањето на Шерлок Холмс
Амон Мисирски

**Амон Мисирски** е христијански светец.

Четиринаесет години се трудел и на Бога се молел само да го победи гневот во себе. Достигнал толку големо совршенство на добрина што мислел и не бил свесен дека постои зло во светот. Посебно го познавал Светото писмо. Се упокоил во почетокот на 5 век.

## Наводи

Категорија:Христијански светци од 5 век
Зоза (Германија)

**Зоза** () — село и поранешна општина во западните Рудни Планини, во округот Рудни Планини, во Саксонија, Германија. Таа е покраинско признат здравствен центар, кој припаѓа на градот Ајбеншток од 1 јануари 2011.

## Географија

Зоза се наоѓа на двете страни на слично именуваниот поток Зозабах на височина помеѓу 550 и 817 метри надморска височина. Исто така, во селото е и *Rote Grube*.

## Историја

Зоза започнал како шумарско село (*Waldhufendorf*). Во 1453 првпат бил споменат како *Sossaw*, иако се верува дека неговите почетоци се од 13. век. Луѓето првично ја работеле земјата; меѓутоа, од 18. век па натаму, рударството добило на значење. Во втората половина на 19. век, рударството изгубило на значајност и многу емигрирале во Цвикау. Имало кратко заживување помеѓу 1947 и 1956, кога советско-германската корпорација Визмут (*Sowjetisch-Deutsche Aktiengesellschaft Wismut*, или SDAG Wismut) започнала рудник за ураниум.

### Движење на населението

Развојот на населението *(31 декември)*:

: Извор од 1998: *Statistisches Landesamt des Freistaates Sachsen*

## Култура и знаменитости

Помеѓу 1949 и 1952 било изградено вештачкото езеро Зоза. Неговата брана е скоро 60 метри висока, а нејзината површина е 39,3 хектари.

### Познати луѓе

* Лудвиг Гутлер (р. 1943), виртуоз на труба
* Даниел Фридрих Хехт (1777–1833), математичар

## Надворешни врски

* Рударско братство Зоза 
* Неофицијална страница за Зоза
* Фудбалски клуб Зоза 

Категорија:Рудни Планини (округ)
Категорија:Села во Саксонија
Категорија:Поранешни општини во Саксонија
Венусберг (Саксонија)

**Венусберг** () — село и поранешна општина во округот Рудни Планини, во Саксонија, Германија. Од 1 јануари 2010 година е дел од општината Дребах.

## Историја

Во 1945 имало концентрационен камп во Венусберг. 1.000 Евреи биле приморани на работа за фабриката за авиони Јункерс, наречена „Venuswerke“.

Категорија:Села во Саксонија
Категорија:Поранешни општини во Саксонија
Категорија:Рудни Планини (округ)
Теодосиј Антиохиски

**Теодосиј Антиохиски** (424 — 529), познат и како Теодосиј Велики е основач и организатор бил на монашкиот живот.

Роден e во областа Кападокија, во селото Могаријаси, од благочестиви родители. Како младич го посетил Симеон Столпник, кој го благословил и му прорекол голема духовна слава. Со кадилницата во која ставил студен јаглен и темјан, Теодосиј барал место каде би се населил и би изградил манастир, изастанал таму каде што јагленот се запалил самиот од себе. Тука се населил и почнал да се подвизува. Наскоро се собрале околу него голем број монаси кои зборувале различни јазици. Затоа тој изградил црква за секој јазик посебно и така истовремено се служело и се пеело за славата Божја на грчки, ерменски, грузиски и др. На денот на причесната, целото братство се собирало во главната црква, во која се служело на грчки јазик. Трпезата била заедничка за сите, заеднички бил и целиот имот, заедничка работата, заедничко страдањето а неретко и гладувањето.

Теодосиј бил возвишен пример на живот за сите монаси. Поседувал дарба на чудотворство да може болни да исцелува, надалеку да се јавува и дапомага. Починал на 105 години во 529 година.

Православната црква го чествува на 11 јануари.

## Наводи

Категорија:Византијци од 5 век
Категорија:Византијци од 6 век
Категорија:Христијански свештеници од 6 век
Категорија:Христијански светци од 5 век
Категорија:Христијански светци од 6 век
Категорија:Православни светци
Категорија:Византиски светци
Категорија:Преподобни
Категорија:Чудотворци
Категорија:Испосници
Категорија:Светци од Анадолија
Категорија:Починати во 529 година
Михаил Клопски

**Михаил Клопски** е православен руски светец.

По потекло од Киевска Русија, од кнежевски род. се преправал безумен пред светот за да ја скрие својата дарба, та луѓето да не го фалат. На тој начин си припремил за себе пофалба пред Бога. се упокоил во 1453 година во Клопскиот манастир, во близина на Новгород, каде му почиваат неговите мошти.

Михаил бил канонизиран во 1547 година. Православната црква го чествува на 11 јануари.

## Наводи

Категорија:Руски светци
Категорија:Христијански светци од 15 век
Категорија:Православни светци
Категорија:Родени во непозната година
Штиценгрин

**Штиценгрин** () — општина во округот Рудни Планини, во Саксонија, Германија.

## Географија
### Местоположба

Штиценгрин се наоѓа во Рудните Планини на самата граница со Фогтланд. Во Штиценгрин се наоѓа потокот Вајсбах, кој се влева во вештачкото езеро Ајбеншток.

## Геологија

Општината се наоѓа на ридското плато Албеншток од турмалин-гранит и достигнува висина од 570 до 680 метри надморска височина.

### Составни делови

Покрај именуваната општина Штиценгрин, општинската област исто така ја сочинуваат и селата Хундсхибел и Лихтенау.

## Историја

Развој на бројките на население *(31 декември)*:

:Извор од 1998: *Statistisches Landesamt des Freistaates Sachsen*

## Политика

thumb|Дел од општината, Хундсхибел

На изборите во 2005, CDU освоила најмногу гласови. Целосните изборни резултати биле следниве:

### Избор за градоначалник 2007

На изборите за градоначалник на 2 септември 2007, *Bürgermeisterin* Биргит Рајхел (CDU) била избрана повторно со 99,3 од гласовите. Излезноста на гласачите била 48,3%.

## Култура и знаменитости

thumb|right|На Куберг

Сместена на сојузниот автопат 169, кој поминува низ општината, е *Bauernbarockkirche* („Барокна фармерска црква“), изградена во 1701 и сега заштитен споменик, со нејзиниот олтар и 130-годишните оргули.

Други знаменитости во општината е 795-метри високиот *Куберг* („Кравја планина“) со кулата *Prinz-Georg-Turm*, која овозвожува поглед на соседните општини. Исто така, патеката *Bergwiesenerlebnispfad* во самата планина овозможува прошетка низ недопрената вегетација и низ повеќе замоци.

## Економија и инфраструктура
### Сообраќај

Штиценгрин се наоѓа на сојузниот автопат 169. До 1970-тите, општинаа била поврзана со железница со пругата со тесен колосек, која водела од Вилкау-Хаслау до Карлсфелд. Во 1997, делот за Шенхајде бил обновен и поставен како музеј.

### Образование

Во Штиценгрин се наоѓа основно училиште на Schulstraße, кое ги задоволува потребите на општината.

## Наводи

## Надворешни врски

* Официјална страница

Категорија:Рудни Планини (округ)
Григориј Ниски

**Григориј Ниски** (335 – 395) - епископ на Ниса во периодот од 372 до 376, и од 378 до неговата смрт.

Григориј e брат на Свети Василиј Велики. Најпрво бил само презвитер затоа што бил оженет, а кога му починала жената, блажена Теозва, го избрале и го посветиле за епископ во Ниса. се одликувал со огромна светска ученост и духовно искуство. Учествувал на Вториот вселенски собор. се смета дека тој го составил вториот дел од Симболот на верата.

Поради поразот, приврзаниците на Ариј многу го намразиле како свој најстрашен непријател и во времето на Валенс, нивни едномисленик, успеале да го симнат од епископскиот престол и да го испратат во прогонство. Овој свет отец 8 години поминал во прогонство трпеливо поднесувајќи ја сета беда и сите понижувања. Најпосле, починал во длабока старост, кон крајот на 4 век.

## Наводи

Категорија:Христијански теолози
Категорија:Римокатолички светци од Анадолија
Категорија:Православни светци
Категорија:Римјани од 4 век
Категорија:Филозофи од 4 век
Категорија:Епископи од 4 век
Категорија:Христијански мистици
Категорија:Црковни отци
Категорија:Светци од Анадолија
Категорија:Источнокатолички светци
Категорија:Христијански светци од 4 век
Категорија:Англикански светци
Категорија:Византиски светци
Категорија:Патристика
Категорија:Црковни учители
Категорија:Починати во 395 година
Татјана Римска

**Татјана Римска** е христијанска светица и ранохристијанска маченица.

По потекло од Рим, Татјана била ќерка на познати благородници од градот, христијанка и ѓакониса при црквата. По смртта на царот Хелиогабал, во Рим на престолот дошол Александар Север, чија мајка Мамеја била христијанка. Самиот цар бил колеблив и нерешителен во верата, затоа во својот дворец чувал повеќе статуи: на Исус, Аполон, на Аврам и на Орфеј. Неговите потчинети ги гонеле христијаните и без наредба на царот. Кога ја извеле девицата Татјана на мачење, таа се молела на Бога за своите мачители.

Така, според христијанското верување, очите им се отвориле и тие виделе четири ангели околу маченичката. Кога го виделе тоа, осуммина од нив поверувале во Исус, заради што и тие биле мачени и убиени. По ова продолжило мачењето на Татјана Римска. Ја фрлиле пред лав, но лавот се умилкувал околу неа и ништо не наштетил, за на крај со меч да биде убиена.

Православната црква нејзиниот ден го чествува на 12 јануари според црковниот, а 25 јануари според грегоријанскиот календар.

## Наводи

## Надворешни врски
*Martyrdom of Saint Tatiana (includes icon) 
*Martyr Tatiana of Rome, and those who suffered with Her Orthodox icon and synaxarion
*The Holy Female Martyr Tatiana  *Prologue from Ochrid*

Категорија:Починати во 3 век
Категорија:Ранохристијански маченици
Категорија:Италијански светци
Категорија:Светици
Категорија:Римокатолички светци
Категорија:Православни светци
Категорија:Источнокатолички светци
Категорија:Христијански маченици од 3 век
Категорија:Родени во непозната година
Категорија:Христијански светци од 3 век
Категорија:Починати во 226 година
Клостервасер

**Клостервасер,** (, , ) — река, која тече низ Саксонија, Германија.

Изворот на Клостервасера се наоѓа во Буркау (), Саксонија, Горна Лужица, во Лужичките Возвишенија (*Lausitzer Bergland*), близу границата со Чешка.

## Поврзано

* Список на реки во Саксонија

Категорија:Реки во Саксонија
Петар Авесаламит

**Петар Авесаламит** е христијански маченик.

Роден e од Елевтерoпол, во Палестина. Во млади години пострадал, за време на царoт Максимин, во 311 година. По мнoгуте маки, бил oсуден на смрт. Сослушувајќи ја смртната пресуда, радоснo извикал: “*Тоа e мoјата единствена желбада умрам за мoјoт Бог*!” Бил распнат на крст.

Православната црква нејзиниот ден го чествува на 12 јануари.

## Наводи

Категорија:Светци од Светата Земја
Категорија:Ранохристијански маченици
Категорија:Христијански маченици од 4 век
Категорија:Починати во непозната година
Категорија:Родени во непозната година
Филип II (московски митрополит)

**Свети Филип II** (световно име **Федор Степанович Количов**; 1507—1569) е православен руски светец и митрополит на Руската Православна црква во 16 век.

Роден e на  година. Според христијанските верувања, еднаш како момче стоејќи во црквата, го слушнал свештеникот како од Евангелието чита: “*Никој не може да им служи на двајца господари*”. се уплашил многу од тие зборови како да се однесуваат на него, се просветил во исто време и се оддалечил во соловецкиот манастир каде што по долго и тешко искушение се замонашил. Подоцна станал игумен, засветлил како сонце и целата руска земја разбрала за него. Царот Иван Грозни го поставил на празното место митрополит московски во 1566 година.

Филип II, не можејќи рамнодушно да ги гледа лошотиите на царот, почнал да го советува и бестрашно да го изобличува. Царот нашол лажни сведоци против Филип, го симнал од престолот, му облекол искината монашка мантија, па го затворил во Твер. Во декември 1569 година Маљута Скуратов, еден царски повереник, дошол во Филиповата келија и го задушил со перницата. Наскоро сите кои биле против Филип со лоша смрт пострадале. По неколку години, телото на светителот било пронајдено цело негнилежно и мирисно и било пренесено во соловецкиот манастир.

## Наводи

Категорија:Православни христијани од Русија
Категорија:Руски светци
Категорија:Христијански светци од 16 век
Категорија:Починати во 1569 година
Пишан јазик

**Пишан јазик** е поим во лингвистиката кој се однесува на пишаната форма на еден јазик. Пишаниот јазик е знаковен приказ на усниот или знаковниот јазик. Голем број од светските јазици опстојуваат во пишана и устна/ знаковна форма, но голем е бројот на јазици кои се само устни.

## Пишан наспроти устен

За разлика од устната форма на јазикот, пишаната е поконзервативна и не се менува со истата брзина како и устниот. Понекогаш, еден или повеќе регистри на еден јазик стануваат различни од стандардниот јазик, тогаш се јавуваат дигослите. Сепак, диглосите често се сметаат за еден јазик, односно регистарот (дијалектот, жаргонот) е дел од литературниот јазик.

Пишаниот јазик е тесно сврзан со правописот. Сите јазици користат еден од следните правописи: етимолошки, морфолошки или фонолошки. Сепак, важно е да се напмене дека ниту еден правопис не е чист, туку се користат некои елементи од сите правописи. Македонскиот јазик има фонолошки правопис, односно изговорот и пишаната форма се исти. Англискиот, на пример, користи етимолошки правопис и изговорот често е различен од пишаната форма.

## Наводи
*
*Пишан јазик 

## Поврзано
*Системи на пишување
*Устен јазик
*Стандарден јазик
*Литературен јазик

Категорија:Јазици
Категорија:Пишување
Млекопитателница (икона)

**Млекопитателница** се вика иконата на Пресвета Богородица, која Свети Сава ја донел од манастирот Свети Сава Освештен, кај Ерусалим и ја положил во својата посница на Кареја во Света Гора. И така се исполнилo пророштвотo на св. Сава Освештени, изреченo 800 години претходно, дека ќе дојде некој српски свештеник Сава, на кој ќе треба да му се предаде таа икона и неговиот жезол. Кога Сава го посетил манастирот на св. Сава Освештени, според христијанските верувања, монасите се сетиле на пророштвотo на основателот на својата обител и му ги предале на св. Сава иконата и жезолот. Таа икона e поставена од десната страна на царските двери во Посница, а жезлот во една келија, викана “Патерица”, на Кареја.

.

Православната црква нејзиниот ден го чествува на 12 јануари.

## Наводи

Категорија:Богородица во уметноста
Мешан јазик

**Мешан јазик** или **измешан јазик** е јазик кој настанал преку мешање на два изворни јазика, најчесто преку двојазичноста, па како резултат на тоа не постои можност новата јазична форма да се класифицира како дел од едниот или другиот јазик или јазични семејства. Иако овој често се земал предвид во историската лингвистика уште од XX век, чисти случаи на јазична мешавина, која не е исто со јазична замена или јазично позајмување, се многу ретки. Мешањето на јазиците најчесто се сретнува во средини или случаи со мешани етнички групи. Јазично мешање на повеќе од два јазика не е забележано.

## Дефиниција
Според јазичарот Гилад Цукерман, „секој јазик е измешан до одреден степен“ но само неколку јазици се мешано во вистинската смисла на зборот.

Мешан јазик се разликува од пиџин по тоа што во случаи каде има јазично мешање говорниците кои го создаваат јазикот ги зборуваат изворните јазици скоро како мајчини. Од другата страна пак, кога се создава пиџин, говорниците имаат слабо познавање на јазиците кои дошле во контакт. Пиџинот се создава поради потреба за комуникација и луѓето ги комбинираат елементите од двата изворни јазика само за да се разберат во одредени случаи, но не и да ги научат соодветно.

Кај мешаните јазици не е лесно да се одделат изворните јазици. Мешаните јазици се разликуваат од креолските јазици во тоа што не можат да се разграничат јазиците и немаат еден „јазичен родител“. Креолските јазици тежнеат да создадат попроста граматика заснована на изворниот јазик, но мешаните јазици ги зачувуваат граматичките елементи од изворните јазици.

## Примери
Како мешани јазици се сметаат: 
**[[мичифски јазик]]*, мешавина од француски и криски јазик.
**[[алеутско-медновски јазик]]*, мешавина од руски и алеутски јазик.
*кападокиско-грчки јазик, мешавина од грчки и турски.
*мбугуски јазик, мешавина од банту и источнокушитски јазици.
*Медија ленгва, мешавина од кечуански и шпански јазик.
*лесен варлпириски јазик, мешавина од австралиско-креолски и варлпириски јазик.
*гуринџи-креолски јазик, мешавина од австралиско-креолски и гуринџиски јазик.
*ероминчела, мешавина од ромски и баскиски.
*бонински мешан јазик,мешавина од бонински и англиски.

## Поврзано
*Пиџин
*Креолски јазик
*Јазичен контакт
*Јазична замена
*Јазичен трансфер

## Наводи

## Користена литература
*
*
*
* Mous, Maarten. 2003. *The making of a mixed language: The case of Ma'a/Mbugu*. Creole language library (No. 26). Amsterdam: J. Benjamins Pub. Co.
*
*
*Zuckermann, Ghil'ad (2009). "Hybridity versus Revivability: Multiple Causation, Forms and Patterns." *Journal of Language Contact*, Varia 2:40-67.


Категорија:Јазици
Категорија:Јазичен контакт
Максим Капсокалив

**Максим Капсокалив** е православен светец.

Во 14 век се подвизувал како монах во Света Гора на свој посебен начин; имено, се правел малку налудничав и постојано го менувал својот престој. Негово живеалиште било колиба од гранки. Една по друга тој ги правел колибите и ги палел, заради што e и наречен Капсокалив, т.e. Паликолиба. Го сметале за безумен сè додека на Света Гора не дошол св.Григориј Синаит, кој во Максим oткрил *единствен подвижник, чудотворен молитвеник и ангел во тело*”.

Православната црква нејзиниот ден го чествува на 13 јануари.

## Наводи

Категорија:Православни светци
Категорија:Христијански светци од 14 век
Света Нина

**Света Нина** (грузиски: წმინდა ნინო, грчки: Άγιη Νίνω; (296-335) е христијански светец.
Света Нина е роднина на Ѓорѓи и на Јувенал, патријарх на Ерусалим. Откако се замонашиле нејзините родители, истото го сторила и таа која била воспитувана под раководство на патријархот Јувенал. Кога слушнала за грузискиот народ, девицата Нина уште од мала сакала да појде во Грузија и да ги покрсти Грузијците. На сон и се јавила Пресвета Богородица и ветила дека ќе ја одведе во таа земја. 
Според историчарот Руфин, кралот паганин, довел многу христијански робови во Грузија. Меѓу нив била и една девојка која се викала Нина. Кога ја прашале како се вика, таа одговорила: "Кристијана", а тоа значи "христијанка", и така го добила своето име.
Света Нина по пристигнувањето во Грузија спеала да го покрсти грузискиот цар Миријан, неговата сопруга Нана и нивниот син Бекар кои, со ревност ја помагале мисионерската работа на Нина. Нина успеала за време на својот живот да ја помине цела Грузија и главно да го преведе целиот народ во Христовата вера и тоа токму во времето на страшните гонења на христијаните од страна на царот Диоклецијан. Починала во 335 година.

Православната црква нејзиниот ден го чествува на 14 јануари.

## Наводи

Категорија:Христијански светци од 4 век
Категорија:Жени од Стариот Рим
Категорија:Православни светци
Категорија:Римокатолички светци од Грузија
Категорија:Грузиски светци
Категорија:Чудотворци
Категорија:Светици
Категорија:Родени во 296 година
Лаутер (Саксонија)

**Лаутер** () — град во округот Рудни Планини, во Саксонија, Германија, помеѓу двата града Ауе и Шварценберг. Се наоѓа на Рудните Планини, 4 километри југоисточно од Ауе и 4 километри северозападно од Шварценберг, има 4.927 жители, со површина од 21,55 км² и припаѓа на Лигата на градови Зилберберг (*Städtebund Silberberg*). Од 1 јануари 2013 година е дел од градот Лаутер-Бернсбах.

Низ градот поминува Сребрениот пат, *Bundesstraße* 101. Лаутер има железничка станица на линијата Цвикау-Шварценберг и е опслужуван од регионалните возови, управувани од *Erzgebirgsbahn* (подружница на Германските железници) помеѓу Цвикау и Јохангеоргенштат.

## Историја

Градот се развил од шумско село (*Waldhufendorf*), основано во доцниот  век на западниот крај од долината Шварцвасер. Името е документирани низ вековите како *Lawther* (1460),  *Lawte* (1501) и  *Lauttera* (1590). Градот го добил ова име од истоимениот поток *Lauter*, иако ова име повеќе не се користи за водниот тек.

Покрај земјоделството и везењето корпи, и рударството е широко распространето. Кога започнала индустријализацијата во  век, многу машински фабрики и металопреработувачки и друвни работилници, како и фабриката за емајл започнале со работа во градот. Градските права ги добил во 1962 година.

Во раните 1950-ти, фудбалскиот клуб БСГ Емпор Лаутер играл успешно во Горната лига на Источна Германија, додека не бил префрлен во Росток во 1954 година. Неговиот тим наследник Ханза Росток сега игра во првата Бундеслига.

### Население

Следниве бројки се однесуваат на 31 декември во секоја дадена година.

: Извор: *Statistisches Landesamt des Freistaates Sachsen*

## Познати луѓе

* Едвин Бауерсакс (1893–1948), поет (*Heimatdichter*), бил активен во Лаутер од 1919 до 1945
* Штефи Мартин (р. 1962), двапати олимписки медалист во санкање, живеел извесно време тука

### Родени во градот

* Јохан Георг Рахалс (1630–1671), главен истражувач во Саксонија
* Валтер Вајдауер (1899–1986), од 1946 до 1958 градоначалник на Дрезден
* Вернер Круше (1917–2009), теолог и бискуп на Евангелистичката црква во Германија

## Надворешни врски
* Службена страница

Категорија:Рудни Планини (округ)
Свети Павле Тивејски

**Павле Тивејски** (228-341) е христијански светец.

Роден e од богати родители во долна Тива (Теба) Мисирска за време на царот Декиј. Целиот родителски имот го наследил Павле со една своја сестра. Но неговиот зет, кој бил идолопоклоник, посакал и делот од имотот на Павле да го заграби, па му се заканил дека ќе го издаде на судот како христијанин, ако не му го отстапи својот имот. По ова Павле заминал во пустина, препуштувајќи го целиот имот на својот зет, каде се џадржал до својата смрт.

до каква духовна височина достигнал овој монах, сведочи Антониј Велики, кој еднаш го посетил Павле и го видел како ѕверовите и птиците небесни му служат. Враќајќи се од таа посета Антониј им рекол на своите монаси: “*Тешко мене, деца мои, на грешниот и лажниот монах што сум самомонах по име. Го видов Илија, го видов Јована во пустината и навистина го видов Павлета − во Рајот!”*.

Православната црква нејзиниот ден го чествува на 15 јануари.

## Наводи

Категорија:Египетски светци
Категорија:Египетски римокатолички светци
Категорија:Христијански светци од 4 век
Категорија:Преподобни
Категорија:Православни светци
Категорија:Христијански светци од 3 век
Категорија:Починати во 341 година
Јован Кушчник

**Јован Кушчник** или **Јован Колибар** — христијански монах и светец.

Роден e во  за време на царот Лав V, од богати и познати родители. Бил единец на своите родители. Повлечен со склоност кон духовен живот, младиот Јован одбегнал тајно со еден монах во некој манастир во Мала Азија. Во тој манастир престојувал 6 години во преголемо воздржување, молитва и послушност кон игуменот. Тогаш, според христијанските верувања,  го нападнал ѓаволот со искушение, така што требало да го остави манастирот и да се врати кај своите родители да живее кај нив како благородник. Тој навистина се вратил во домот на своите родители, облечен како просјак, ги видел своите родители, но не сакал да им се јави како нивни син, туку како просјак се населил во нивниот двор, живеејќи само од трошките што слугите му ги фрлале и поднесувајќи многу понижувања од секого.

По три години, кога се разболел и го почувствувал приближувањето на смртта, тој им се јавил на своите родители, кои го познале по едно скапоцено евангелие што тие во детството му го подариле и коe тој го чувал кај себе како целокупен свој имот. Починал во 450 година.

Православната црква нејзиниот ден го чествува на 15 јануари по стар или 28 јануари по нов стил.

## Наводи

## Надворешни врски
* Житие на Јован Колибар — Денови
* Житието на Јован Колибарот — видео на Бигорскиот манастир

Категорија:Христијански светци од 5 век
Категорија:Починати во 450 година
Категорија:Преподобни
Бад Шлема

**Бад Шлема** () — општина во округот Рудни Планини, во Саксонија, Германија и припаѓа на Лигата на градови Зилберберг (*Städtebund Silberberg*). Низ градот поминува сребрениот пат (*Silberstraße*). Општината го развива нејзиниот туристички сектор, покрај сите нејзини бањски објекти.

## Географија

Составни делови на Бад Шлема се Обершлема, Нидершлема и Вилдбах.

## Историја

Денес, општината Бад Шлема е спој на две поранешни различни делови на Нидершлема и Обершлема, што се случило во 1958 година. Од 1994 година, општината Вилдбах е исто така припоена кон новата општина.

Во текот на минатите 800 години, двата дела станале познати по рудните богатство на железо, бакар, сребро и ураниум. Во времето на индустријализација, биле основани многу семејни фабрики, кои станале познати низ цела Германија. По откривањето на сината боја од кобалт од страна на Кристоф Ширер, во Обершлема започнал со работа најголемиот светски производител на сина боја од кобалт, со 42 објекти. По отворањето на богатите извори на радон во Маркс-Землер-Штолн (ридски рудник) во Обершлема помеѓу 1908 и 1912, светската најбогата бања била развиена по 1918 година. Само 10 години подоцна, била вброена помеѓу најважните бањи во Германија (во 1943, имала повеќе од 17.000 посетители). Рудникот за ураниум бил преземен од советските окупациски сили по 1946, бањата и општината Обершлема биле скоро уништена до 1952. Од 1990 година, советско-германската корпорација Визмут (*Sowjetisch-Deutsche Aktiengesellschaft Wismut*, ископала повеќе од 80.000 тони ураниум од долината Шлема и соседната долина Мулде.

Откако рударството завршило, градоначалникот, Конрад Барт, организирал обновување на градот како бањски град, што било реализирано во 1998, кога новата *Kurhaus* („бања“) била отворена. Новоотворената бања сега ја посетуваат повеќе од 1.200 посетители.

На 18 јануари 2005, саксонската покраинска влада службено го прогласила градот со *Bad* (буквално „бања“), откако била признаена како бања на 29 октомври 2004 година. Така, Бад Шлеме станала првата општина што го добила описот *Bad* од 1990 година.

мини|Рудник за посетители Маркс-Землер-Штолн

### Население

Сите следни бројки се однесуваат на 31 декември во дадената година.

:Извор: *Statistisches Landesamt des Freistaates Sachsen*

## Политика
### Општинско партнерство

Бад Шлема одржува партнерство со Рехбергхаузен во Баден-Виртемберг.

## Култура и знаменитости
### Музеи

* *Traditionsstätte des Sächsisch-Thüringischen Uranerzbergbaus* (Саксонско-тириншко историско место за ископување на ураниум)

### Музика

* Хор Зилбербах

## Познати луѓе

* Карстен Шпек (р. 196) — забавувач и глумец
* Рико Грос (р. 1970) — биатлонец
* Јоханес Унгер (р. 1976) — оргулар

## Наводи

## Надворешни врски

* Службена страница

Категорија:Рудни Планини (округ)
Категорија:Бањски градови во Германија
Свети Певсип, Елевсип, Малевсип и Леонила

**Светите Певсип, Елевсип, Малевсип и Леонила** - христијански маченици и светци.

Овие маченици пострадале во времето на царот Марко Аурелиј (161−180г) во денешна Франција. Тројцата биле браќа близнаци. Најнапред само Леонила била христијанка, додека нејзините внуци биле незнабожци. По долгите совети од страна на благочестивата Леонила и месниот свештеник овие тројца браќа го примиле христијанството. Откако се крстиле, почнале со сиот свој младешки жар да ја ревнуваат својата вера и во таа ревност ги разурнале сите идоли во околината. Биле тужени и изведени пред суд, каде што го признале своето дело и јавно ја исповедале својата христијанска вера.

Тие биле осудени и затворени а на нивната баба Леонила и било нареденои да појде во затворот и да ги посоветува внуците да се одречат од верата и да им се поклонат на идолите. Леонила, молчејќи, отишла во затворот, но наместо да ги советува внуците да се одречат, таа почнала да ги охрабрува да не се поколебаат и да истраат до крајот во сите маки. Кога судијата повторно ги испрашал и кога ја видел нивната уште посилна непоколебливост во верата, ги осудил на смрт. Сите тројца ги обесиле на едно дрво да висат како “жици на гусла”, потоа биле камшикувани и најпосле со оган биле горени. Некоја жена, Јовила, воодушевена од храброста на овие маченици, повикала: “*И ја сум христијанка*!” По ова и таа била убиена.

.

Православната црква нејзиниот ден го чествува на 16 јануари.

## Наводи

Категорија:Христијански маченици од 2 век
Категорија:Родени во непозната година
Категорија:Христијански светци од 2 век
Категорија:Починати во 175 година